## dachser_inteligent_logistics

Tlačová správa V Bratislave, 21. 8. 2019

**DACHSER Czech Republic nasadil ďalší cestný vlak**

**Medzinárodný poskytovateľ logistických služieb DACHSER Czech Republic nasadil ďalší cestný vlak, tzv. Road train na pravidelnej linke. Veľkokapacitné vozidlá na pravidelných denných linkách medzi Ostravou a Brnom majú o 40 percent vyššiu kapacitu ako súčasné súpravy s dvoma výmennými nadstavbami, ktoré na linkách doteraz jazdili.**

Cestný vlak je cez 25 metrov dlhá súprava s návesom a výmennou nadstavbou a maximálnou kapacitou 104 paliet. Jeho nasadenie na české cesty podlieha schváleniu Ministerstva dopravy a Polície Českej republiky. Legislatíva umožňuje pohyb súpravy iba po stanovenej trase na diaľničných ťahoch bez kríženia železničných koridorov. DACHSER prepravuje cestnými vlakmi aj nebezpečný tovar, takže aj táto skutočnosť bola predmetom schválenia. V spoločnosti DACHSER sú cestné vlaky využívané už v niekoľkých európskych krajinách. Jedinou nevýhodou, ktorá sa týka všetkých krajín je, že tieto veľkokapacitné súpravy možno užívať len pre národné prepravy.

*„V neustálej optimalizácii prepráv vidíme cestu k trvalo udržateľnému rozvoju v celej logistickej brandži,“* hovorí Jan Polter a dodáva: *„Minimalizácia prázdnych kilometrov bez nákladu, maximálne vyťaženie vozidiel a vysoké štandardy prepravné techniky sú podľa nás cestou, ako udržateľným spôsobom uspokojiť vysoký dopyt po kvalitných prepravných službách.“*

**Optimalizácia prepráv**

Konsolidácia a optimálne vyťaženie liniek je jednou z hlavných priorít divízie pozemných prepráv DACHSER European Logistics. Pravidelné linky zbernej služby sú interne monitorované a optimalizované a spoločnosť v rámci zbernej služby dosahuje ich výborné vyťaženie. Okrem toho používa DACHSER Slovakia pre zásobovanie na tzv. Poslednú míľu už niekoľko rokov tzv. Prejazdné súpravy, ktoré umožňujú nakládku a vykládku oboch nákladných jednotiek naraz, sú efektívne pre svoju flexibilitu a predovšetkým pre vyššiu kapacitu, než je tomu pri bežných rozvozových vozidlách.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk